**ΑΣΚΗΣΕΙΣ ΣΤΙΣ ΔΕΥΤΕΡΕΥΟΥΣΕΣ ΠΡΟΤΑΣΕΙΣ.**

**Να βρείτε τις δευτερεύουσες ονοματικές προτάσεις στις παρακάτω φράσεις, το είδος τους και τη συντακτική τους θέση.**

Οφείλεις ν΄ακούσεις τις συμβουλές του πατέρα σου.

Κατά τη διάρκεια της ημέρας ήρθε η είδηση ότι ο εχθρός εισέβαλε στην πόλη.

Πήγα στο γραφείο του και του ζήτησα να ασχοληθεί γρήγορα με το θέμα μας.

Μετά τα τελευταία γεγονότα, φοβήθηκε μήπως τα πράγματα πάρουν άσχημη τροπή.

Ενημερώθηκα από τους μαθητές, ότι η σχολική εκδρομή αναβάλλεται, λόγω καιρού.

**Στις φράσεις που ακολουθούν να βρείτε τις πλάγιες ερωτηματικές προτάσεις και να τις χαρακτηρίσετε αν είναι ολικής ή μερικής άγνοιας**.

Δεν έμαθα ποτέ αν ξαναγύρισε.

Προσπαθώ να σκεφτώ αν το έχω ξαναδεί αυτό το φαινόμενο, γιατί δεν το περίμενα τόσο καταστροφικό.

Είχε πολύ άγχος, γιατί αναρωτιόταν πως είχε πάει στο διαγώνισμα.

Μου ζήτησε να σε ρωτήσω, πότε θα γυρίσεις πίσω.

**Στις παρακάτω φράσεις να βρείτε τις δευτερεύουσες αναφορικές προτάσεις και να τις χαρακτηρίσετε ως ονοματικές ή επιρρηματικές.**

Όποτε βλέπω αυτό το καράβι, θυμάμαι το νησί μου.

Οι καταστάσεις εξελίχθηκαν, όπως τις περίμενα.

Όποιοι γεν έχουν τα προσόντα αυτά, δε θα διοριστούν.

Δε συμπαθεί όσους έχουν διαφορετικές ιδέες από αυτόν.

**Στις πιο κάτω φράσεις να βρείτε τις δευτερεύουσες επιρρηματικές προτάσεις και να τις χαρακτηρίσετε ως προς το είδος τους.**

 Έτρεξα να προλάβω το πλοίο,

Ανέπτυξα ταχύτητα γιατί το απαιτούσε ο δρόμος.

Ευχαριστήθηκα πολύ που τα πράγματα εξελίχθηκαν μ΄αυτόν τον τρόπο.

Έπρεπε να τιμωρηθούν μ΄αυτό τον τρόπο , για να καταλάβουν το σφάλμα τους.

**Στις παρακάτω φράσεις να βρείτε τις δευτερεύουσες χρονικές προτάσεις.**

Μήνυσέ του να έρθει να με βρει, μόλις επιστρέψει από το ταξίδι.

Εκεί που κάθονταν ήσυχα, άρχισε να χτυπάει.

Αφού αφηγήθηκε την περιπέτειά του έφυγε.

Ώσπου να έρθετε, θα έχουμε φύγει.

**Να βρείτε τις δευτερεύουσες επιρρηματικές προτάσεις και να τις χαρακτηρίσετε ως προς το είδος τους.**

Τρόμαξα τόσο που λιποθύμησα

Αν και είχαν όλη τη διάθεση να συμφωνήσουν , εντούτοις διαφώνησαν.

Τελικά δεν κατάφερε να περάσει στη σχολή αυτή παρόλο που το ήθελε πολύ.

Η έκρηξη ήταν τόσο ισχυρή, ώστε δημιούργησε προβλήματα ακοής σε πολύ κόσμο.

Στις παρακάτω φράσεις να βρείτε τις βουλητικές προτάσεις και να τις χαρακτηρίσετε συντακτικά:

Ήθελε να τον βοηθώ οικονομικά για μία ζωή.

Δυστυχώς πρέπει να ξαναγυρίσεις πίσω.

Είναι απαραίτητο να κλειδώνεις το σπίτι.

;